cyanic-selkie/wikianc huggingface dataset:
Zlatna ribica
Razmnožavanje
Spolni dimorfizam kod zlatnih riba nije pretjerano izražen. Mužjaci imaju sitne i skoro neprimjetne pjegice na škrgama, dok je odlika ženki veći i širi trbuh. Pri pravilnoj i raznovrsnoj ishrani, zlatne ribe se mrijeste po nekoliko puta godišnje. Mrijeste se u grupama, najbolje dva do tri mužjaka na jednu ženku, kako bi sva ikra bila oplođena. Ženka će juriti i izbacivati ikru, koja se lijepi za vodeno bilje na dnu, a mužjaci prelaze preko nje izbacujući mliječ i oplođujući je. Mrijest traje otprilike tri do četiri sata. Odrasla, debela ženka u jednom mrijestu daje od 2000 do 3000 komada žutobjeličaste, ljepljive ikre. Roditelji su izraziti kanibali i proždirat će svoju ikru i mlađ. Jaja se izlegu za dva do tri dana, te se pojavljuju sićušne ličinke. Prva dva dana hrane se sadržajem svoje žumanjčane kesice, a trećeg dana počinju se hraniti rotatorijama. Već četvrtog dana mogu se hraniti Copepodima ("prašinom"), a kasnije i vodenim buhama. Mlađ počinje ličiti na odrasle ribe nakon sedam dana, ali će proći cijela godina prije nego dobiju zlatnu boju odrasle ribe.
Varijeteti
Akvariste je oduvijek oduševljavala vanredna mogućnost ukrštanja riba roda Carassius. Ukrštanjem zlatnog karasa (Carassius auratus) i običnog, srebrenastog karasa (Carassius carassius), dobijeni su slijedeći varijeteti:
Varijeti pušteni u prirodu neće dugo živjeti, upravo zbog dugih peraja koji ih čine lijepima, ali ih spriječavaju u brzom plivanju. Ipak, većina preživi dovoljno dugo da se mrijesti sa domaćim, divljim šaranima. Tako se nerijetko mogu uloviti potomci zlatnih ribica koji posjeduju neka njihova odličja, a koji su, kao i čistokrvne zlatne ribice, i dalje jestivi. U zadnje vrijeme dobijeno je mnogo novih varijeteta, koji se međusobno razlikuju u obliku peraja i boji krljušti. Neki varijeteti ne podnose dobro hladnu vodu kao obični karasi, u njoj gube boju ili ugibaju. Zanimljivo je da će ribe koje žive u potpunom mraku također izgubiti boju i postati bijele.
Karavan (automobil)
mini|250p|desno|Ford Focus karavan Karavan je:
Riječ je izvedena od engleskog "car and van", što znači "automobil i kombi".
Automobil karavanskog oblika u američkom se engleskom naziva station wagon, u britanskom estate car, u francuskom break, a u njemačkom se jeziku opisuje pojmom kombi.
Type de carrosserie
Književnost (časopis)
Časopis Književnost pokrenut je januara 1946. godine u okviru izdavačke kuće Prosveta u Beogradu, namjenjen isključivo književnosti i pitanjima koje ona pokreće. Vremenom je postao jedan od najuglednijih književnih časopisa u SFRJ. Prvi glavni i odgovorni urednik bio je književnik Čedomir Minderović, koji je časopis uređivao sve do oktobra 1948. godine. Njega je u uređivanju časopisa naslijedio Eli Finci (novembar 1948 – decembar 1968), a potom su glavni i odgovorni urednici bili: Zoran Mišić (januar 1969 – decembar 1976), Vuk Krnjević (januar 1977 – decembar 2004), Milovan Marčetić (januar – jun 2005), Milan Đorđević (jul 2005 – august 2006) i Bogdan A. Popović (august 2006 – decembar 2009). Trenutno je glavni i odgovorni urednik Jovan Janjić, direktor Prosvete, dok pojedine brojeve časopisa uređuju urednici po pozivu.
UEFA Grupa 5 Kvalifikacija za Svjetsko prvenstvo 2010. godine
Ovaj članak govori o UEFA grupi 5 Kvalifikacija za Svjetsko prvenstvo 2010. godine.
Spisak strijelaca
Od 9. septembara 2009. godine, postignuta su 76 gola u toku 24 utakmice, što je u prosjeku 3,17 golova po utakmici.
NGC 5009
NGC 5009 (također poznat kao MCG 8-24-61, PGC 45739 i UGC 8258) je prečkasta spiralna galaksija koja je udaljena oko 432 miliona sg od Zemlje i nalazi se u sazviježđu Lovački psi. Najveći prečnik je 1,10 (138 hiljada sg) a najmanji 0,7 uglovnih minuta (88 hiljada sg). Prvo otkriće je napravio John Frederick William Herschel 26. aprila 1789. godine.
Kabriolet
mini|2005 Porsche Boxster S Kabriolet je bilo koji osobni automobil s metalnim ili platnenim krovom, kojeg je po potrebi moguće električnim ili ručnim putem sklopiti iza putničke kabine ili u prtljažnik.
Međutim, za neke vrste kabrioleta često se koriste i posebni nazivi, pa se tako sportski kabriolet s dva sjedala naziva roadster, spider ili spyder. Moderni kabriolet s dvodijelnim električno sklopivim metalnim krovom naziva se i coupé-cabriolet ili skraćeno CC, budući da s podignutim krovom ima oblik coupéa.
Postoji i vrsta polukabrioleta pod nazivom targa, a radi se o sportskom coupéu s dva sjedala i jednodijelnim metalnim krovom, kojeg je po potrebi moguće maknuti ručnim putem. Kao primjer targe može se navesti Chevrolet Corvette u coupé verziji.
Sklavinija
mini|desno|Sklavinije na teritoriji Bizantijskog carstva Sklavinija (slavenska zemlja) jeste bizantski naziv u ranom srednjem vijeku, (Σκλάβηνοι - Sklábēnoi), za prvobitne teritorijalne jedinice Južnih Slavena na jugoistoku Evrope. U početku, izraz se koristio za one teritorije koje su bile van Bizantije i van njihove kontrole. Bizantski izvori, naročito Konstantin VII. Porfirogenet u De administrando imperio, prve državne organizacije među Južnim Slavenima imenuju Sklavinijama. Izraz se koristio do 10. vijeka. To su zemlje koje su imale svoje arhonte kao predstavnike vlasti. Na području na kojem se razvila kasnija Bosanska banovina i Bosansko kraljevstvo u ranom srednjem vijeku egzistiralo je više sklavinija (Usora, Bosna, Hum, Travunija, Konavle). Jedan armenski izvor iz 7. vijeka spominje da na teritoriji evropske Bizantije živi 25 naroda pod imenom "Slaveni".
U sklavinijama dolazi do uspostavljanja trajne organizovane političke vlasti. Bosanske zemlje u avarsko doba imaju istu svoju organizaciju vlasti kao i svi drugi Slaveni koji su se našli u okvirima avarskog carstva (avarske banove i župane).
Slavenizacija
Suštinu novog političkog autohtonog fenomena činila je simbioza slavenskog i zatečenog starosjedilačkog stanovništva koja više teče u pravcu slavenizacije. Razlozi su:
NGC 6441
NGC 6441 (također poznat kao ESO 393-SC34) je kuglasto zvjezdano jato i nalazi se u sazviježđu Škorpion. Prvo otkriće je napravio James Dunlop 13. maja 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Optičko prepoznavanje znakova
thumb|300px|Video koji prikazuje proces skeniranja i optično prepoznavanje znakova u pravom vremenu sa prenosnim skenerom. Optičko prepoznavanje znakova (engleski Optical Character Recognition, OCR) uključuje računarski softver koji je dizajniran tako da prevodi sliku štampanog teksta s papira (koju obično učitamo sa skenera) u editabilni tekst, ili prevodi sliku sa znakovima u standardnu kodnu shemu predstavljajući ih u ASCII ili Unicode kodu. OCR je započeo kao polje u istraživanju umjetne inteligencije i mašinskog gledanja.
Živojevići
Živojevići su naseljeno mjesto u općini Novo Goražde, Bosna i Hercegovina.
Ljubitovica
Ljubitovica je naseljeno mjesto u sastavu općine Seget, Splitsko-dalmatinska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Trogir.
Stanovništvo
Na popisu stanovništva 2021. godine, Ljubitovica je imala 382 stanovnika.
Popis 1991.
Na popisu stanovništva 1991. godine, naseljeno mjesto Ljubitovica je imalo 675 stanovnika, sljedećeg nacionalnog sastava:
Jean Monnet
200px|desno|mini|Jean Monnet Jean Monnet Omer Marie Gabriel (9. novembar 1888 – 16. mart 1979) bio je francuski političar i poslovni čovjek, koji se smatra jednim od osnivača Evropske unije.
Imao je istaknuto mjesto u Ligi naroda osnovanoj 1919. godine kao francuski predstavnik, kada je imao 31 godinu. Četiri godine kasnije, prestao se baviti politikom i posvetio se poslovnom životu. Jedno vrijeme živio je na otoku Sveti Petar i Mikelon, gdje se bavio trgovinom alkoholnim pićima. Bavio se i međunarodnim finansijama. Učestvovao je u stabiliziranju poljske valute zlota 1927. i rumunske valute leja 1928. Osnovao je banku u San Franciscu, pod nazivom "Bancamerica-Blair". Nekoliko godina živio je u Kini, na poziv Čang Kai-šeka i radio na reorganizaciji željeznice.
Tokom Drugog svjetskog rata, ponovno se bavio politikom. Uspio je uvjeriti Charlesa de Gaullea i Winstona Churchilla, da se Francuska i Engleska zajednički udruže protiv nacista. Otputovao je u SAD 1940, gdje je postao savjetnik predsjednika Franklina Roosevelta. Uspješno je lobirao za uključenje SAD-a u ratu protiv nacista i fašista. Nakon rata, britanski ekonomista John Maynard Keynes izjavio je, da je Monnet svojim djelovanjem skratio trajanje Drugog svjetskog rata najmanje za godinu dana.
Monnet je 1943, postao član francuske vlade u izbjeglištvu u Alžiru. Nakon rata, Francuska je očajnički trebala ugalj za obnovu industrije. Prije su ga uvozili iz Njemačke. Monnet je predstavio i proveo plan koji je dobio ime po njemu, kojim je ponovno osigurana opskrba Francuske ugljem iz Njemačke, pogotovo iz pokrajine Saarland. Tadašnji francuski predsjednik De Gaulle imenovao ga je povjerenikom za razvoj i na toj funkciji je mnogo učinio za oporavak privrede Francuske. Shvatio je da je sukob interesa između Francuske i Njemačke oko prirodnih resursa poput uglja, opasnost za nova neprijateljstva i ratove. Počeo je razmišljati o mogućnostima osnivanja Evropske unije.
Prvi korak se dogodio 9. maja 1950. godine, kada je osnovana Evropska zajednica za ugalj i čelik, ugovorom koji je osmislio Monnet, koji je postao i prvi predsjednik te nove organizacije više evropskih država. Godine 1955, Monnet je osnovao Akcijski odbor za Sjedinjene Države Evrope kako bi se oživjela evropska izgradnja nakon neuspjeha Evropske odbrambene zajednice (EDC). Uskoro je nastala Evropska ekonomska zajednica (EEZ) 1958, koja je osnovana Ugovorom iz Rima iz 1957, kasnije je iz nje proizašla Evropska zajednica 1967. s odgovarajućim tijelima Evropske komisije i Evropskog Vijeća ministara itd. Tim procesom ostvarilo se Monnetovo vjerovanje u postepenu izgradnju evropskog jedinstva.
Dobio je 6. decembra 1963, Predsjedničku medalju slobode od američkog predsjednika Lyndona Johnsona. Nakon penzionisanja, Monnet je napisao svoje memoare. Umro je 1979. u dobi od 90. godina. Po nalogu tadašnjeg francuskog predsjednika Françoisa Mitterranda, 1988. njegovi posmrtni ostaci prebačeni su u Panteon u Parizu.
Vjenčao se sa Italijankom Silvijom Giannini. Kako je to bio njen drugi brak i kako tada razvod nije bio dopušten u većini država Evrope, vjenčali su se u Moskvi, a nakon smrti Silvijinog prvog muža, ponovno su se vjenčali i u Francuskoj.
Po Monnetu je nazvana zgrada Evropske komisije u Luksemburgu. Po njemu su nazvane studije evropskih integracija na više univerziteta u Engleskoj i Irskoj.
Kish (Sumer)
Kiš (Kish) (Tall al-Uhaymir) bio je drevni grad u Sumeru, današnjem centralnom Iraku. Sumerski spisak kraljeva tvrdi da je to bio prvi grad sa kraljevima nakon Potopa.
mini|lijevo|250px|Komad stele s imenom [[Rimusha, kralja Kisha cca. 2270. p. n. e., Louvre]]
Historija
Bio je prvi grad, koji je imao kraljeve nakon potopa. Prva dinastija nakon potopa zvala se Prva dinastija od Kiša. Bog zaštitnik grada je Zababa. Grad je bio od velikog značaja početkom trećeg milenija p.n.e. Kraljevi Kiša su dominirali nad okolnim kraljevima juga Mesopotamije. Tako je jedan od kraljeva Kiša arbitrirao 2600. p. n. e. u konfliktu Ume i Lagaša. Sargon od Akada (2334. p. n. e. -2279. p. n. e. ) je najprije bio kralj u Kišu, pa je izgradio vlastitu prijestolnicu. U periodu Akadskog carstva nakon Sargona Akadskog Kiš postaje provincijski grad.
Iskopavanja
Na području Kiša iskopavanja je vršio francuski arheološki tim pod vodstvom Henri de Genouillaca od 1912. do 1914. Anglo-američki tim je vršio iskopavanja od 1923. do 1933. Nađena su dva značajna hrama, od kojih je jedan posvećeg boginji Nani. Nađena je velika palata Sargona od Akada.
Karavan (putovanje)
Poznati su karavanski putevi sa velikim prometom od Taškenta do Pekinga, zatim od Afganistana do Indije. Poznat je bio i karavanski put tamjana sa juga Arabije do Sredozemnog mora. U Africi se još i danas formiraju karavani za prijenos kuhinjske soli u Nigeru od Oaze Bilma do najbližih naseljenih mjesta.
Limuzina
mini|Sedan Lada Vesta Limuzina je osobni automobil s četverim vratima i prtljažnikom odvojenim od putničke kabine.
Limuzina je bilo koji automobil takvog oblika karoserije, no tom se riječju razgovorno često opisuju produžene "stretch" limuzine kakve su česte u SAD-u, a razlog tome je što se tamo za "obične" limuzine koristi isključivo pojam sedan.
Ime su limuzine dobile prema francuskoj provinciji Limousin, koja se nalazi u središnjoj Francuskoj oko grada Limogesa i gdje su stanovnici nosili šešire oblika sličnog obliku karoserije takvog automobila.
U Velikoj Britaniji limuzina se naziva saloon, u Francuskoj berline, a u Italiji berlina.
NGC 3494
NGC 3494 je dvostruka zvijezda i nalazi se u sazviježđu Lav. Prvo otkriće je napravio Ernst Wilhelm Leberecht Tempel 1882. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 2011
NGC 2011 (također poznat kao ESO 56-SC144) je otvoreno zvjezdano jato i nalazi se u sazviježđu Zlatna riba. Prvo otkriće je napravio James Dunlop 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 214
IC 214 (također poznat kao IRAS 02114+0456, MCG 1-6-57, PGC 8562 i UGC 1720) je spiralna galaksija koja je udaljena oko 417 miliona sg od Zemlje i nalazi se u sazviježđu Kit. Najveći prečnik je 0,70 (85 hiljada sg) a najmanji 0,6 uglovnih minuta (73 hiljade sg). Prvo otkriće je napravio Stephane Javelle 29. decembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Jednošinska željeznica
Jednošinska željeznica ili eng. Monorail (od riječi "mono", što znači "jedan" i "rail", što znači šina ili tračnica) je vrsta željeznice kod koje se kolosijek sastoji od samo jedne šine ili grede.
Kolokvijalno, pojam "jednošinska željeznica" često se krivo koristi za opisivanje bilo kojeg oblika nadzemne željeznice, odnosno, izraz se odnosi na stil pruge, čak i ako ima dvije ili više šina.
Jednotračni vlakovi mogu biti slični lakim željezničkim vozilima i mogu se koristiti zajedno s konvencionalnim sistemima podzemne željeznice.
Tračnice jednotračnih vlakova razlikuju se od tramvajskih i lakih željezničkih sustava po tome što su uvijek odvojene od ostalog saobraćaja i pješaka, te ne koriste pantografe.
Nude određene prednosti u odnosu na klasične vlakove, autobuse i automobile, poput izbjegavanja prometnih gužvi i pružanja boljeg pogleda. mini|Metro-linija 15 u gradu [[Sao Paulo, u Brazilu, jedna je od najprometnijih jednošinskih linija na svijetu.]] Maglev sistemi kao što su Transrapid i Linimo smatraju se jednošinskom željeznicom, zbog malog raspona između voznih šina, prema kriterijima Monorail societyja.
Jednotračni vlakovi su često zastupljeni u popularnoj kulturi, uključujući filmove, televizijske emisije i video igre.
Žuželo (Novo Goražde)
Žuželo je naseljeno mjesto u općini Novo Goražde, Bosna i Hercegovina.
Prapatnica
Prapatnica je naseljeno mjesto u sastavu općine Seget, Splitsko-dalmatinska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Trogir.
Stanovništvo
Na popisu stanovništva 2021. godine, Prapatnica je imala 164 stanovnika.
Popis 1991.
Na popisu stanovništva 1991. godine, naseljeno mjesto Prapatnica je imalo 315 stanovnika, sljedećeg nacionalnog sastava:
IC 1905
IC 1905 je trostruka zvijezda i nalazi se u sazviježđu Perzej. Prvo otkriće je napravio Guillaume Bigourdan 14. novembra 1884. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Skenderija
mini|300px|Pogled na Skenderiju Skenderija je sportsko-kulturno-poslovni centar u Sarajevu, sagrađen 1969. godine. Smješten je na lijevoj obali Miljacke. Ukupna površina centra iznosi 70.000 m2.
U sklopu Skenderije se nalaze dvorana Mirza Delibašić i Dom mladih.
Historija
Skenderija je ime dobila po Skender-paši koji je na ovom prostoru 1499. godine sagradio trgovački centar sa 11 dućana, karavan saraj, dvor, imaret i tekiju. Njegov sin Mustafa beg Skenderepašić je 1518. godine uz očevu tekiju podigao prvu potkupolnu džamiju u Bosni i Hercegovini. Uz džamiju je podigao i mekteb. Za vrijeme Kraljevine Jugoslavije sa džamije je skinut olovni pokrov pod isprikom da ga treba zamijeniti bakrenim, što se nikada nije dogodilo, pa se kupola urušila, a ostatak građevine srušio se do 1935. godine, ostavljajući za sobom samo munaru. Munara džamije je uklonjena 1960. godine radi izgradnje sportskog centra.
Olimpijske igre
Tokom 14. zimskih olimpijskih igara u Skenderiji su se održavala takmičenja u hokeju na ledu.
Lukavica Donja
Lukavica Donja, nekad i Donja Lukavica, je naseljeno mjesto u gradu Živinicama, Bosna i Hercegovina.
Geografija
Lukavica Donja nalazi se 8 km istočno od Živinica. Reljef je pretežno brdski, osim na sjeveru gdje je nizinski i gdje se nalazi zaseok Rosulje, koji se proteže do Topličkog i Sprečkog polja. Kroz Lukavicu protječe rijeka koja nosi naziv "Rijeka" i potok Vodice. Također postoje mnogobrojna izvorišta pitke vode, od kojih su najpoznatiji Junac, Korito i Studenčanica. Južnu stranu Lukavice okružuje brdo Berbenjak, koje je ujedno i najveća visinska tačka naselja.
U Lukavici Donjoj se nalaze sljedeći zaseoci: Prisade, Lone, Bukvici, Rosulje i Potočari.
Zanimljivosti
Na području Lukavice Donje nalaze se brojni stećci na raznim lokalitetima, a najpoznatije nalazište je Malo Topličko polje, gdje je ujedno otkrivena jedna od većih grobnica Bogumila.
Pirprofen
Pirprofen (tokom eksperimentalne upotrebe bio je označen skraćenicom C 21 524-Su) jeste lijek iz porodice nesteroidnih antiupalnih lijekova. U hemijskom smislu, on je 2-[3-hloro-4-(2,5-dihidropirol-1-il)fenil] propanska kiselina. Lijek kao derivat fenilpropanske kiseline ima antiupalne, analgetičke, antipiretičke i antitrombocitne osobine. Većina farmakoloških efekata pirprofena može se objasniti inhibiranjem sinteze prostaglandina koju uzrokuje ovaj lijek. Proizvodila ga je i prodavala farmaceutska kompanija Ciba-Geigy, ali je povučen sa tržišta zbog neželjenih nuspojava.
Nausikaja
mini|300p|[[Charles Gleyre: Odisej i Nausikaja]]
Nausikaja (grč. Ναυσικάα, Nausikáa) kći je kralja Alkinoja, vladara Feačana, i kraljice Arete, pojavljuje se u Homerovoj Odiseji.
Mitologija
mini|[[John Flaxman: Nausikaja se igra s prijateljicama]]
Homer u svojoj Odiseji govori da je Odisej brodolomom završio na ostrvu Skeriji. Nausikaja ga je pronašla i odvela ga svom ocu Alkinoju. Znatan dio Odiseje zapravo je Odisejevo prepričavanje svojih pustolovina Alkinoju i njegovim gostima. Alkinoj mu zatim širokogrudno daje brodove koji ga napokon nose kući u Itaku.
Homer opjevava neizraženu ljubav. Ona govori svojim prijateljicama da bi htjela muža poput Odiseja, a njen otac Alkinoj govori Odiseju da bi ga pustio da je oženi. Ipak, ništa se ne dogodi između njih dvoje, premda je Nausikaja bila prekrasna i mlada. Odisej govori da sliči božici Artemidi.
Menelaj
mini|Menelaj s [[Patroklovim tijelom, kopija grčkog originala u Firenci ]]
Menelaj (grč. Μενέλαος, Menélaos) spartanski je kralj, Atrejev sin, Helenin muž.
Mitologija
Menelaj je rođen u Mikeni, koju je morao napustiti zajedno s bratom Agamemnonom jer im je stric Tijest radio o glavi. Pobjegli su u Spartu, gdje ih je prihvatio spartanski kralj Tindarej. On je imao pastorku Helenu. Za nju su se otimali mnogi grčki kraljevi i skoro su zaratili zbog nje. Itački je kralj Odisej tada predložio Tindareju da dopusti Heleni izabrati muža po volji i ona je izabrala Menelaja. Rodila im se kći Hermiona. Agamemnon je pak oženio Tindarejevu kćer Klitemnestru.
Nakon Tindarejeve smrti, Menelaj postaje spartanski kralj jer jedini nasljednici Tindarejeva prijestolja bjehu Kastor i Polideuk, ali oni su bili mrtvi. Ubrzo je Paris oteo Helenu, koju mu je obećala Afrodita, pa je Grčka napala Troju. Nakon rata Helena je vraćena u Spartu.
Agni-V
Agni-V je interkontinentalni balistički projektil razvijen u Indiji.
Opis
Agni-V je projektil koji se sastoji od tri nivoa. Pokreće ga kompozitni motor koji je smješten na trećom novou. Dvije od tih tri razina bit će izrađene od kompozitnih materijala. Agni-V moći će nositi više bojevih glava te će biti opremljen protumjerama od anti-balističkih raketnih sustava.
Projektil je već dizajniran pa se 2010. očekuje prvo testiranje projektila. 60% projektila bit će slično prethodniku Agni-III. Novi projektil koristit će napredne tehnologije poput prstenastog laserskog žiroskopa i brzinomjer. Agni-V će u indijskom vojnom arsenalu postati prvi projektil koji će se montirati na cestovna vozila te se lansirati sa njih. S druge strane, projektil Agni-III nije dizajniran za montažu na vozilo te zbog toga dolazi do poteškoća prilikom njegovog premještanja iz jednog mjesta na drugo.
Pri nekim drugim predviđanjima, smatra se da će prvo testiranje Agni-V biti početkom 2011. te će se na njemu primijeniti sve prednosti sa Agni-III.
Agni-III je raketa sa dva nivoa, dok se Agni-V sastoji od tri nivoa, kako bi se reducirala težina. Također, Agni-V ima domet koji je za 1500 km veći od Agni-III (3500 km).
Avinash Chanel, direktor ASL-a, izjavio je: "Agni-5 je specijalno prilagođen za cestovnu mobilnost. Razvili smo takav oblik gradnje, te će u budućnosti svi kopneni strateški projektili u Indiji biti proizvedeni za cestovni prijevoz."
Kućište projektila izrađeno je od čelika te je hermetički zatvoreno čime bi se projektil mogao skladištiti više godina, prije same upotrebe. Kućište mora apsorbovati jake "stresove", budući da ispaljivanje 50-tonskog projektila stvara potisak od 300 do 400 tona.
Dr. Saraswat je u februaru 2010. komentarišući projektil, izjavio za Reuters: "Možete smanjiti nosivost projektila i time povećati domet Agni-V".
Testiranje
Indijski ministar odbrane, A. K. Antony u augustu 2010. godine izjavio je da je projektil spreman za testiranje. Organizacija DRFO je dovršila 90% radova na projektilu te su u završnoj fazi provjere. Agni-V prvi put je uspješno testiran 19. aprila 2012. godine čime se Indija priključila elitnoj grupi od pet zemalja (Rusija, SAD, UK, Francuska, Kina) koje su razvile interkontinentalne balističke projektile.
Treacher Collinsov sindrom
Znaci i simptomi
Simptomi kod osoba sa Treacher Collinsovim sindromom variraju. Neki pojedinci su tako blago pogođeni da ostaju nedijagnosticirani, dok drugi imaju umjereno do ozbiljno zahvaćenost lica i životno opasan kompromis disajnih puteva.
Najčešći simptom Treacher Collinsovog sindroma je nerazvijenost donje vilice i nerazvijenost jagodične kosti. Ovo može biti praćeno uvlačećim jezikom. Mala donja vilica može dovesti do loše okluzije zuba ili u težim slučajevima, problema s disanjem ili gutanjem. Respiratorni sistem djeteta sa Treacher Collinsovim sindromom jest primarna briga pri rođenju, a drugi problemi se rješavaju tek kada se respiratorna funkcija stabilizuje. Nerazvijenost jagodične kosti daje obrazima izgled upalosti.
Vanjsko uho je ponekad malo, ušna školjka zarotirana, deformirana ili potpuno odsutna kod ljudi sa TCS. Također je opisano simetrično, bilateralno suženje ili odsustvo vanjskog ušnog kanala. U većini slučajeva, kosti i šupljine srednjeg uha su deformisane. Malformacije unutrašnjeg uha rijetko se opisuju. Kao posljedica ovih abnormalnosti, većina osoba sa TCS ima konduktivni gubitak sluha.
Većina pogođenih ljudi također ima probleme s očima, uključujući kolobom (zareze) u donjim kapcima, djelimično ili potpuno odsustvo trepavica na donjem kapku, očne kapke nagnute prema dolje, spuštanje gornjih i donjih kapaka, i suženje suznih kanala. Može doći do gubitka vida, povezanog je sa strabizmom, refraktivnom greškom i anizometropijom. Može biti uzrokovan i teškim sušenjem očiju, kao posljedice abnormalnosti donjih kapaka i čestih očnih infekcija.
Iako abnormalno oblikovana lobanja nije karakteristična za Treacher Collinsov sindrom, brahicefalija sa bitemporalnim suženjem se ponekad uočava. Rascjep nepca je također čest.
Manje uobičajene karakteristike TCS-a mogu doprinijeti problemima s disanjem oboljele osobe, uključujući apneju u snu. Atrezija hoana ili stenoza je suženje ili odsustvo hoana, unutrašnjeg otvora nosnih prolaza, što se takođe može primetiti. Nerazvijenost ždrijela također može suziti disajne puteve.
Karakteristike vezane za TCS koje se rjeđe viđaju uključuju nosne deformacije, visoko zakrivljeno nepce, makrostomiju, preaurikularno pomicanje dlačica, rascjep nepca, hipertelorizam, urezan gornji očni kapak i urođene srčane mane.
Iako je deformacija lica često povezana sa zaostajanjem u razvoju i intelektualnom invalidnošću, više od 95% ljudi oboljelih od TCS-a ima normalnu inteligenciju.
Genetika
thumb|Treacher Collins sindrom nasljeđuje se po [[Autosomno nasljeđivanje|autosomno-dominantnom obrascu.]] Mutacije gena TCOF1, POLR1C ili POLR1D mogu uzrokovati Treacher Collinsov sindrom. Najčešći uzrok poremećaja su mutacije gena TCOF1, a mutacije gena POLR1C i POLR1D uzrokuju dodatnih 2% slučajeva. Kod osoba bez identificirane mutacije u jednom od ovih gena, genetički uzrok stanja je nepoznat. Geni TCOF1, POLR1C i POLR1D kodiraju proteine koji imaju važnu ulogu u ranom razvoju kostiju i drugih tkiva lica. Mutacije u ovim genima smanjuju proizvodnju rRNK, što može izazvati samouništenje (apoptoze) određenih ćelija uključenih u razvoj kostiju i tkiva lica. Nejasno je zašto su efekti smanjenja rRNK ograničeni na razvoj lica. Mutacije u TCOF1 i POLR1D uzrokuju autosomno dominantni oblik Treacher Collinsovog sindroma, a mutacije u POLR1C autosomno recesivni oblik.
Prenatalna dijagnoza
Mutacije u glavnim genima odgovornim za TCS mogu se otkriti pomoću horionskih resica ili amniocentezom. Rijetke mutacije možda neće biti otkrivene ovim metodima. Ultrazvuk se može koristiti za otkrivanje kraniofacijalnih abnormalnosti kasnije u trudnoći, ali ne može otkriti blaže slučajeve.
Klinički nalazi
Često se prvo posumnja na TCS sa pojavom karakterističnih simptoma tokom fizičkog pregleda. Međutim, klinička slika TCS-a može ličiti na druge bolesti, što otežava dijagnozu. OMENS klasifikacija je razvijena kao sveobuhvatan pristup diferencijaciji bolesti zasnovan na fazama. Ovaj akronim opisuje pet različitih dismorfnih manifestacija, a to su orbitalna asimetrija, hipoplazija mandibule, deformacija ušne školjke, razvoj nerava i bolest mehkog tkiva.
Orbitna simetrija Mandibula Uho Facijalni živac Mehkano tkivo
Liječenje
Tretman osoba sa TCS-om može uključivati intervenciju stručnjaka iz više disciplina. Primarni problemi su disanje i hranjenje, kao posljedica hipoplazije mandibule i opstrukcije hipofarinksa jezikom. Ponekad im može biti potrebna traheostomija da bi održali adekvatan disajni put, i gastrostomija, kako bi se osigurao adekvatan unos kalorija uz zaštitu disajnih puteva. Korektivna hirurgija lica se izvodi u definisanoj dobi, zavisno od razvojnog stanja.
Epidemiologija
U Evropi, TCS se javlja se kod otprilike 1/50.000 porođaja. Procjenjuje se da je se ovaj sindrom širom svijeta javlja u 1/10.000 Do 1/50.000 rođenja.
Historija
Sindrom je dobio ime po Edwardu Treacheru Collinsu (1862–1932), engleskom hirurgu i oftalmologu koji je opisao njegove bitne osobine u 1900. U 1949. Adolphe Franceschetti i David Klein opisali su isto stanje prema vlastitim zapažanjima kao "mandibulofacijalnu disostozu". Termin mandibulofacijalna disostoza koristi se za opisivanje kliničkih karakteristika.
NGC 307
NGC 307 (također poznat kao MCG 0-3-35, PGC 3367 i UGC 584) je spiralna galaksija koja je udaljena oko 184 miliona sg od Zemlje i nalazi se u sazviježđu Kit. Najveći prečnik je 1,60 (86 hiljada sg) a najmanji 0,7 uglovnih minuta (38 hiljada sg). Prvo otkriće je napravio John Frederick William Herschel 6. septembra 1831. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Jagodična kost
Jagodična kost (lat. os zygomaticum/zygoma) ili līčna kost (lica) – u ljudskoj lobanji – je parna kost koja se zglobljava sa vertikalnom granom gornje vilice, sljepoočnom, klinastom i čeonom kosti. Smještena je na gornjem i bočnom sijelu lica. Formira izbočinu obraza, dijela bočnog zida i krova očne duplje, te dio sljepoočne kosti i podsljepoočne jame. Ima obraznu i sljepoočnu površinu, četiri nastavka: čeonoklinasti, orbitni, gornjevilični i sljepoočni, te četiri ruba.
Nastavci
Svaka jagodična kost je u obliku dijamanta, a sastoji se od tri nastavka sa sličnim nazivom povezana sa zglobljavajućim kostima: čeoni, sljepoočni i gornjrvilični. Svaki nastavak jagodičnih kostiju čini važnu strukturu lobanje.
Orbitna površina čeoniog nastavka jagodičnih kostiju čini prednji bočni orbitni zid, obično sa malim parnim jagodičnoličnim otvorom na boku. Sljepoočni nastavak jagodične kosti čini jagodični luk zajedno sa jagodičnim nastavkom sljepoočne kosti kosti, sa uparenim jagodičnosljepoočnim otvorom na medijalnoj dubokoj površini kosti. Orbitna površina gornjeviličnog nastavka jagodične kosti čini dio podorbitnog oboda i mali dio prednjeg dijela bočnog zida orbite.
Razvoj
Osifukacija jagodičnie kosti se počinje od tri centra: jedan za obrazni i dva za orbitni dio; pojavljuju se o osmoj sedmici i spajaju oko petog mjeseca fetusnog života. Centralna jagodična površ okoštava od jednog centra koji se pojavljuje samo ispod i na bočnoj strani orbite. Nakon rođenja, kost je ponekad podijeljena horizontalnim šavom u gornjem ležištu, pri čemu je donji manji dio. U nekim četveronožaca, jagodična kost se sastoji od dva dijela – orbitnog I obraznog.
Društvo i kultura
Visoke obrazne kosti se izbočenja jagodičnih lukova, zbog čega je gornji dio obraza isturen prema vani i formira blagu udubinu ispod jagodica koja uvlači strane lica. Tako istaknute (visoke) jagodice, tvore simetrični oblik lica i vrlo su česte u manekenki; smatraju se ljepotnom oznakom crta lica u oba spola.
Ostale životinje
alt=|thumb|left|250px|Ova jugalna kost fosilnog [[Edmontosaurusa je duga preko 1 m]] thumb|250px|Dijagram homolognih kostiju lobanje kod [[guštera i krokodila. Vratne kosti, sa oznakom Ju (blijedo zelene) su na lijevoj strani centra.]] Kod ne-sisarskih kičmenjaka, jagodične kosti se nazivaju jugalarne kosti, jer ove životinje nemaju jagodičnog luka. Nalaze se u većini gmizavaca, vodozemaca i ptica. Povezana je s kvadratojugalnom i gornjeviličnom kosti, kao i drugi, koje se mogu razlikovati po vrstama.
Ova kost se smatra ključnom u određivanju općih osobina lobanje, kao u slučaju fosilnih životinja, kao što su dinosaurI, u paleontologiji, čija kompletna lobanja nije pronađena. Kod Coelacantha i ranih tetrapoda ova kost je relativno velika. Tako, to je pločasta kost formira donji rub orbite i veći dio strane lica. Kod riba zrakoperki je smanjena ili odsutna, a čitav region obraza je općenito mali. Ova kost je odsutna i kod današnjih vodozemaca.
Uz izuzetak kornjača, na jugalna kost i gmizavaca formira relativno uzak dio koji razdvaja orbitu i donji rub sljepoočnog otvora, od kojih se mogu formirati donje granice. Kost je na sličan način reducirana i kod ptica. U sisara, potrebna je široka, što se vidi kod ljudi, a površine između orbita i otvora nestaju u potpunosti; zadržavaju se samo gornji rubovi preostalog otvora, kao jagodični lukovi.
Dodatne slike
<Gallery> Illu facial bones.jpg|Kosti lica Gray165.png|Lijeva jagodična kost – obrazna ploha Gray166.png|Lijeva jagodična kost – sljepoočna ploha Gray188.png|Boča strana lobanje Gray189.png|Lijemeđusljepoočna jama Human skull side bones numbered.svg|Numerirane bočne kosti ljudske lobanje
Patrick Henry
Biografija
Patrick je oženio Sarah Shelton 1754. iz čijeg se braka izrodilo 6 djece: Martha (1755 - 1799), John (1757 - 1791), William (1763 - 1798), Anne (1767 - 1799), Elizabeth (1769 - 1842), Edward (1771 - 1794).
Sarah je umrla 1775 a 25 oktobra 1777 Patrick se oženio po drugi put za Dorothea Dandridge (25 septembar 1755 - 14 februar 1831). Iz ovoga braka izrodilo se 11 djece: Dorothea Spotswood (1788 - 1854), Sarah Butler (1780 - 1856), Martha Catharina (1781 - 1801), Patrick Jr. (1783 - 1804), Fayette (1785 - 1813), Alexander Spotswood (1788 - 1854), Nathaniel West (1790 - 1851), Richard (1792 - 1793), Edward Winston (1794 - 1872), John (1796 - 1868), Jane Robertson (1798 - 1798).
Školovan za advokata i poznat po svojim žustrim oratorskim sposobnostima, Patrik je prvi put stekao slavu na slučaju "Parson's Cause" (1763) koji je raspravljao o tome da li cijenu duhana koja se plaća plemstvu za njihovu službu treba određivati vlada ili Kralj. Iako je u stvarnosti Patrik izgubio ovaj slučaj, zbog blage štete nastale time doživljavao se kao pobjeda pokreta za nezavisnost. Možda i zbog ovog slučaja 1765 su ga izabrali u House of Burgesses (zakonodavno tijelo tadašnje kolonije Virdžinije). Iste godine je predložio Virginia Stamp Act Resolutions, koje je uspio izglasati kada većina zastupnika nije bila prisutna (po zakonu neophodno je bilo da prisustvuje 24% glasača). Ovo se smatra jednom od najvećih anti-Britanskih Američkih političkih akcija. Tada je tražio pravo da kolonije oporezuju druge kolonije. Njegove slavne riječi vezane za ovaj događaj su: "Cezar je imao Brutusa, Charles I svog Cromwella, a George III -" (povici: "izdaja, izdaja"). "George III bi mogao učiti na njihovim primjerima. Ako je to izdaja, uzmimo od nje sve što možemo".
Iako ove zadnje riječi možda i nisu autentične, jer jedini očevidac koji je ovo zapisao kada je izrečeno tvrdi da se Patrik ustvari izvinuo za svoje aluzije na izdaju i očitovao odanost kralju, ovaj govor je izazvao velike bure u tom vremenu.
Henryja možda najviše pamte po govoru iz 23. marta 1775. kojeg je dao u House of Burgesses moleći vlast da započne vojnu akciju protiv britanske vojske. Iako su se mnogi dvoumili, većina je blaže naginjala ne slanju trupa. Zbog toga je na kraju svog govora Henry rekao:
"Da li je život tako drag ili mir tako mio da se može kupiti po cijenu roblja i okova? Zabrani to, Svemogući Bože! Sada znam kojim putem ostali mogu da idu; ali za mene, daj mi slobodu ili mi daj smrt!"
Rulja je skočila i povikala: "Na oružje". Ovo je govor koji mnogi smatraju zaslužnim za Virdžinijski početak borbe za nezavisnost. Problematično je samo to što se ovaj govor nije pojavio u štampanom obliku do 1817. Prvi put ga je objavio William Wirt u biografiji Život i karakter Patrick Henryija (Life and Character of Patrick Henry). Moguće je da je ovaj govor, ili bar segmente, napisao Wirt decenijama kasnije.
Tokom revolucije Henri je vodio vojsku protiv kraljevskog guvernera Lord Dunmorea u događaju poznatom kao Gunpowder Incident. Služio je kao post-kolonijalni guverner Virdžinije od 1776 do 1779 te 1784 - 1786.
Nakon revolucije snažno je kritikovao Ustav Sjedinjenih Američkih Država jer je federalnoj vladi davao prevelike ovlasti. Kao vodeći antifederalista bio je jedan od onih koji su zahtijevali usvajanje amandmane iz Bill of Rights. Predsjednik George Washington mu je 1795 ponudio mjesto sekretara države koje je on odbio. 1798 Predsjednik John Adams ga je imenovao za posebnog poslanika Francuske, što je Henry morao odbiti zbog lošeg zdravlja. Izabrali su ga u House of Delegates ali je preminuo tri mjeseca prije preuzimanja funkcije. Smrt je nastupila na Red Hill plantaži, Virginia, 1799, kada mu je bilo 63.
Zofia Ridet
Zofia Ridet (5. maj 1911 – 24. august 1997) bila je poljska fotografkinja, najpoznatija po svom projektu "Sociološki zapis", koji je imao za cilj da dokumentuje svako domaćinstvo u Poljskoj. Počela je da radi na "Sociološkom zapisu" 1978. u dobi od 67 godina i snimila je gotovo 20.000 slika do svoje smrti 1997. Mnoge slike su ostale nerazvijene. Fotografije su pretežno portreti djece, muškaraca, žena, parova, porodica i staraca među njihovim stvarima. Ridet je imala tendenciju da fotografiše svoje subjekte direktno, koristeći širokougaoni objektiv i blic.
Lični život
Ridet je rođena u Ivano-Frankovski. Kao mlada žena imala je niz zanimanja kao što je rad za poljsku turističku kancelariju Orbis i vođenje radnje kancelarijskog materijala.
Sredinom života vratila se svom hobiju fotografiji. Pridružila se fotografskom društvu Gliwice 1954. godine i poboljšala svoje vještine.
Djelo
Godine 1961. Ridet je imao veliku izložbu fotografija pod nazivom Mały człowiek (Mali čovjek). Ridetina namjera za Malog čovjeka bila je da pokaže da djeca imaju dobra i loša iskustva u životu, baš kao i odrasli. Također je željela prikazati kako društvena pitanja i politike mogu uticati na djecu. Ridet nije željela djecu prikazati kao bezbrižan stereotip, već kao čovjeka.
Godine 1965. radovi na ovoj izložbi skupljeni su u knjigu koju je uredio Wojciech Zamecznik. Iste godine postala je članica Unije poljskih umjetničkih fotografa.
U Czas prezemianija (Prolazak vremena, 1963–1977) Ridet prikazuje dostojanstvo i gracioznost starosti u nizu intimnih portreta. Godine 1976. Ridet je dobila nagradu Excellence de la Fédération Internationale de l´Art Photographique (EFIAP).
Godine 1978. započela je rad na "Zapis Socjologiczny" ("Sociološki zapis"). Projekat se sastoji od hiljada neformalnih crno-bijelih fotografija snimljenih u običnim domaćinstvima širom Poljske, posebno iz regiona Podhale, Gornja Šleska i Ivano-Frankivska oblast.
Tokom poslednjih godina svog života, pošto je bila preslaba da putuje sa svojim fotoaparatom, Ridet se okrenula fotografskom kolažu kao mediju, i modifikovala svoje fotografije tako što ih je sjekla i dodavala dugmad, tkaninu i suho cvijeće.
Ridetina prva velika izložba Sociološkog zapisa održana je 2015. u Muzeju moderne umjetnosti, Varšava, i Jeu de Paume, Château de Tours. Njene fotografije se nalaze u stalnim zbirkama Muzeja moderne umjetnosti u New Yorku, Instituta za umjetnost u Chicagu, i Centra Georges Pompidou, Pariz, i Nacionalnog muzeja moderne umjetnosti, Kjoto.
Ridet je umrla u Gliwicama 24. augusta 1997.
NGC 5010
Najbliži NGC/IC objekti
Sljedeći spisak sadrži deset najbližih NGC/IC objekata.
4. grupa hemijskih elemenata
'''Elemente 4. grupe periodnog sistema elemenata''' čine:
Historija
Godine 1791, William Gregor, svećenik iz Cornwalla i amaterski hemičar, istraživao je pijesak iz lokalne rijeke Helford. Koristeći magnet izdvojio je tamni materijal (sada poznat kao ilmenit) iz kojeg je uklonio željezo tretmanom s hlorovodičnom kiselinom. Ostatak, koji je uz poteškoće otopio u sumpornoj kiselini, je bio oksid novog elementa - titanija. Sve do 1960tih ova metoda je bila baza gotovo cijele svjetske proizvodnje ilmenita. Četiri godine kasnije njemački hemičar M.H. Klaproth, je nezavisno od Gregora otkrio isti oksid iz rude (danas poznate kao rutil), i dao mu ime titanij, po grčkim mitološkim bićima Titanima, djeci Neba i Zemlje, kažnjenih da žive u skrivenim vatrama u zemlji. Klaproth je ranije izolirao oksid cirkonija iz uzoraka minerala cirkona (ZrSiO4). Razne forme cirkona (iz arapskog zargun) su bile poznate od antičkih vremena kao drago kamenje. Berzelius je 1824. uspio dobiti elementarne Zr i Ti, doduše uz tragove mnogih primjesa, dok je potpuno čiste metale dobio M.A. Hunter (SAD, 1910.) redukcijom TiCl4 sa natrijem te dobio titanij, a J.H. de Boer (Holandija, 1925) proizveo čisti cirkonij putem procesa jodne dekompozicije.
Otkriće hafnija je bilo jedna od najkontroverznijih priča. Godine 1911. francuski hemičar G. Urban je tvrdio da je izolirao element sa atomskim brojem 72 iz uzoraka rijetkih zemnoalkalnih metala i nazvao ga celtij. Znajući posljedice te tvrdnje i u skladu s radovima H.G.J. Moseleya i Niels Bohra na atomskoj strukturi, bilo je veoma nevjerovatno da se element 72 mogao naći u dovoljnim koncentracijama zajedno s rijetkim zemnoalkanim elementima. Međutim u prvim desetljećima 20. vijeka to se nije moglo lahko dokazati. Tek 1922. Urbain i A. Dauvillier su tvrdili da imaju dokaze o otkriću elementa 72 načinjene rentgenskim zrakama. N. Bohr je već razvio svoju atomsku teoriju po kojoj je element 72 trebalo tražiti zajedno s cirkonijem i drugim elementima 4. grupe a ne s rijetkim zemnoalkalnim elementima. Radeći u Bohrovom laboratoriju u Kopenhagenu 1922/3, D. Coster (Holandija) i G. von Hevesy (Mađarska) su koristeći Moseleyov metod rentgenskih zraka dokazali da je element 72 sadržan u norveškom cirkonu te mu dali ime hafnij (Hafnia - latinsko ime Kopenhagena).
Utrka Formule 1
mini|250p Utrka Formule 1 traje cijeli vikend, počinje sa slobodnim treninzima u petak, dva slobodna treninga i kvalifikacije za utrku u subotu i utrka u nedjelju.
Slobodni treninzi
Slobodni treninzi počinju u petak (osim u Monaku kada su četvrtkom) i održavaju se u dva termina od 11:00 do 12:00 i od 14:00 do 15:00. Na njima se vozači upoznaju sa stazom a timovi eksperimentiraju s bolidom da bi što bolje podesili bolid za nedjeljnu utrku. Sljedeći slobodni treninzi se održavaju u subotu u vremenu od 9:00 do 9:45 i od 10:15 do 11:00 (u Sjevernoj Americi od 8:00 do 8:45 i od 9:15 do 10:00).
Kvalifikacije
U subotu u 13:00 (u Sjevernoj Americi u 12:00) počinju kvalifikacije za nedjeljnju utrku po sistemu da vozač vozi leteći krug na praznoj stazi. Vozač ustvari odveze tri kruga s tim da je prvi krug zagrijavanje, u drugom mu se mjeri vrijeme a u trećem krugu izlazi sa staze. Startni raspored kvalifikacija je određeno rezultatima iz prošle utrke tako da pobjednik iz prošle utrke vozi posljednji u kvalifikacijama. Vozač ili bolid koji ima najbrže vrijeme na kvalifikacijama ima prvu stratnu poziciju u utrci. Prije je postojala mogućnost da se neki vozač ili ekipa nije kvalificirala za utrku što je bilo određeno pravilom od 107% najboljeg vremena osvojenog u kvalifikacijama. Pravilo je određivano da utrku mogu voziti samo oni vozači i momčadi čije je kvalifikacijsko vrijeme bilo manje od 107% najbrže osvojenom vremena u kvalifikacijama. Pravilo je postojalo zato što je bilo više momčadi i vozača nego danas. Danas je samo 10 momčadi u Formuli 1 i pravilo 107% je ukinuto. FIA je odredila da se maksimalno 24 bolida mogu takmičiti u utrci, a isto tako da na utrci moraju pristupiti najmanje 20 bolida. Svaka ekipa koja se takmiči u Formuli 1 ima po dva bolida tako da su pravila FIA-e zadovoljena. Ova pravila prestaju važiti na kraju sezone 2007. Međutim, 107% pravilo opet će se koristiti za 2011 sezonu F1.
Parc fermé
Nakon kvalifikacija bolidi se odvozu u prostor pod nadzorom FIA-e poznat kao i parc fermé, i ne dopuštaju se nikakve promjene na bolidu dok ne izađe iz prostora pod nadzorom sutra ujutro.
Ako tim mora promijeniti motor na bolidu u vremenu dok je on u prostoru pod nadzorom ili prije starta utrke bolid će morati startati sa zadnje pozicije u startnom poretku, a ako se vrše neki drugi popravci na bolidu bolid starta iz bokseva.
Utrka
mini|250p
Utrka se održava u nedjelju popodne a započinje s krugom za zagrijavanje nakon čega se vozači u bolidima poredaju na startnu ravninu po mjestima koja su osvojili na kvalifikacijama. Utrka je duga nešto više od 300 kilometara (što ovisi o stazi na kojoj se vozi), a traje najduže 2 sata.
Za vrijeme utrke vozači odlaze jedan ili više puta u bokseve na nadolijevanje goriva. Od sezone 2005 više se ne smiju mijenjati gume na bolidu kada je u boksu. Guma/e se mogu mijenjati samo ako su toliko oštećene da predstavljaju opasnost za vozača i bolid, a ako se promijene a da nije bilo opasnosti za vozača i bolid vozač i bolid se kažnjavaju po FIA –inim pravilima. Odlazak u bokseve na nadolijevanje goriva ima i strategijsku stranu, ako npr. vozač ne može preteći vozača ispred sebe u želji za osvajanjem bolje pozicije na kraju utrke, on odlazi u boks prije njega i pokušava tako preteći konkurenta kroz bokseve. Na kraju utrke vozači koji su osvojili prvo, drugo i treće mjesto i ekipa koja je osvojila prvo mjesto odlaze na podij na dodjeljivanje nagrada. Nakon dodjeljivanja nagrada vozači održavaju konferenciju za novinare.
Startna procedura
U start -10:00 minuta sa staze moraju otići svi osim mehaničara, "maršala utrke" (eng. race marshal), i vozača. Momčadi žele držati gume što je duže moguće ne montirane na bolid ali moraju ih postaviti na bolid najkasnije do start-5minuta. Nadolijevanje goriva mora također biti gotovo do tog vremena.
Motori bolida moraju biti upaljeni u start – 1:00 minuta, a 50 sekundi prije starta svi osim vozača moraju napustiti stazu. Zelena svjetla označavaju start kruga za zagrijavanje za vrijeme kojeg vozači moraju voziti u poretku (nema pretjecanja), osim ako se neki bolid zaustavio iz tehničkih razloga. Za vrijeme kruga za zagrijavanje vozači zagrijavaju svoje gume vozeći lijevo desno i nakon završetka kruga vraćaju se na svoje startne pozicije formirajući startni poredak.
Utrka počinje kada se deset crvenih svjetala koje kontrolira Charlie Whiting počinju paliti, a pale se po dva u isto vrijeme slijeva na desno u intervalima od jedne sekunde, kad se sva upale, u sljedećem intervalu se ugase. Kad se svjetla ugase utrka počinje.
Sistem bodovanja
Do 2009. bodove su osvajali vozači i ekipa koje su završile utrku po ključu da pobjednik osvaja 10 bodova, drugi 8, treći 6, četvrti 5, peti 4, šesti 3, sedmi 2 i osmi 1 bod. Ako bi se utrka prekinula, a odvoženo je manje od 75% utrke bodovi se prepolovljavaju (pobjednik osvaja 5 bodova, drugi 4, treći 3, četvrti 2,5, peti 2, šesti 1,5, sedmi 1 i osmi 0,5 bodova). Pobjednik u sezoni je onaj vozač ili ekipa (konstruktor) koji je osvojio više bodova.
Od 2010. sistem bodovanja se promijenio zbog povećanja broja vozača sa 20 na 24. ! Pozicija ! Bodovi ! Pozicija ! Bodovi ! style="background:gold"|1. ! 6. ! style="background:silver"|2. ! 7. ! style="background:#CD7F32"|3. ! 8. ! 4. ! 9. ! 5. ! 10.
Potiljačna kost
Potiljačna kost (lat. os occipitale) – često posvojenica okcipitalna, rjeđe zatiljna kost – je tanjirasta membranska kost, glavna kost potiljka, koja se nalazi na stražnjoj strani donjeg dijela lubanje. Ova kost je trapezastog oblika i zakrivljena prema unutra. Pri dnu je probušena velikim ovalnim otvorom (foramen magnum), kroz koji lubanjska šupljina komunicira s kičmenim kanalom.
Struktura
Potiljačna, kao i druge lobanjske kosti ima vanjsku i unutrašnju ploči, između kojih je spužvasto tkivo ili diploë; kost je posebno debela na žljebovima, izraslinama, kondilima i prednjem kraju bazilarnog dijela. U donjoj jami je tanka, poluprozirna i siromašnog spužvastog tkiva opljačkano. <Gallery> File:Gray129.png|Vanjska površina potiljačne kosti File:Gray130.png|Unutrašnja površina potiljačne kosti
Veliki otvor – Foramen magnum
Veliki otvor (lat. foramen magnum) je velika ovalna rupa sa dužim prečnikom u smjeru naprijes-nazad, nego bočnim. Šira straga nego sprijeda, gdje je zadire u dio na kojem su kondili.
Kroz njega prolazi produžena moždina i njene membrane, dodatni živci, kičmene arterije, prednje i zadnje kičmene arterije, membrana tectoria i krilasti ligamenti.